เตรียมกระต่ายให้พร้อม ดูเพศกระต่าย
ถ้ายังเป็นลูกกระต่ายอยู่ ก็ขอบอกให้รู้ว่ามันจะเริ่มผสมพันธุ์ได้ตั้งแต่อายุ 12 สัปดาห์ หมายความว่าเราต้องให้กระต่ายอยู่แยกกันตามเพศของมันก่อนอายุ 3 เดือน การดูเพศกระต่ายที่อายุแค่สองสามวันนั้นอาจทำได้ยาก แต่เราก็ยังสามารถรู้เพศของกระต่ายที่อายุยังน้อยได้อยู่ แค่ต้องรอจนกว่ากระต่ายตัวนั้นจะมีอายุอย่างน้อย 4 สัปดาห์แล้วค่อยดูว่ามันเป็นตัวผู้หรือตัวเมีย ถ้าไม่เคยดูเพศของกระต่ายมาก่อนเลย ให้เริ่มศึกษารูปร่างลักษณะของกระต่ายตัวเต็มวัยก่อน ถ้าพ่อแม่ของลูกกระต่ายตัวนั้นยังอยู่  ให้ลองดูรูปร่างลักษณะของพ่อแม่กระต่าย เราจะได้เห็นภาพอย่างชัดเจนว่ากระต่ายตัวเต็มวัยนั้นมีรูปร่างลักษณะเป็นยังไง ถ้าพยายามศึกษารูปร่างลักษณะของกระต่ายเองแล้วยังไม่มั่นใจ ให้ไปขอความช่วยเหลือจากสัตวแพทย์ อย่าลืมพาน้องกระต่ายไปด้วย ถ้าจำเป็น เลือกกระต่ายมาสักตัวหนึ่ง อวัยวะเพศของกระต่ายจะอยู่ระหว่างขาหลังเหมือนสัตว์เลี้ยงลูกด้วยนมส่วนใหญ่ ถ้าเราจะสังเกตดูบริเวณนี้ เราก็ต้องจับกระต่ายนอนหงาย เพราะฉะนั้นถ้ามีใครอีกคนช่วยจับกระต่ายให้อยู่ในท่านี้ไว้ เราก็จะสามารถดูเพศของกระต่ายได้ง่ายขึ้น ให้ผู้ช่วยของเรานั่งที่เก้าอี้และวางผ้าขนหนูไว้ที่ตักของเขา ถ้าหากกระต่ายฉี่ออกมา เขาจะได้ไม่เปียก  ให้ผู้ช่วยใช้มือข้างหนึ่งจับหลังคอของกระต่ายและใช้มืออีกข้างช้อนก้นของมัน จากนั้นยกตัวและพลิกกกระต่ายให้นอนหงาย วางกระต่ายโดยให้หัวกระต่ายพิงที่ท้องของผู้ช่วยและหางกระต่ายวางอยู่บริเวณเข่า ให้กระต่ายอยู่ในท่านี้ เราจะได้สามารถเห็นอวัยวะเพศของมันได้ชัดเจน   อย่าลืมใส่ถุงมือเมื่อจะสัมผัสบริเวณอวัยวะเพศของกระต่ายด้วยเพื่อความสะอาดและปลอดภัย เราจะได้ไม่ไปแพร่เชื้อโรคให้กระต่ายตัวนั้นหรือกระต่ายตัวอื่นโดยไม่ได้ตั้งใจ ถ้าเรากำลังดูเพศของกระต่ายด้วยตนเอง ให้จับกระต่ายนอนหงาย เวลาจะจับกระต่ายนอนหงาย  วางนิ้วชี้ให้อยู่ระหว่างหูของกระต่าย ใช้นิ้วโป้งจับหัวด้านหนึ่งไว้ และใช้นิ้วอีกสามนิ้วจับหัวอีกด้านหนึ่ง แล้วใช้มืออีกข้างช้อนก้นและอุ้มตัวกระต่ายขึ้น  พอพลิกตัวกระต่ายแล้ว วางมันไว้ในอ้อมแขนของเรา เราจะใช้อ้อมแขนของตนเองรองหัวและตัวมันเอาไว้ ปล่อยมือที่รองก้นมัน ตอนนี้กระต่ายอยู่ในอ้อมแขนของเราอย่างปลอดภัยแล้ว วางกระต่ายลงบนโต๊ะเตี้ยๆ แต่ต้องจับตัวมันไว้ตลอดเวลา โต๊ะตัวนั้นจะต้องเตี้ย เพราะถ้าเกิดกระต่ายดิ้นหลุดและกระโดดลงจากโต๊ะ มันจะได้ไม่บาดเจ็บ ถ้าอยากรู้เพศของกระต่าย  ให้ดูที่อวัยวะเพศภายนอก ขณะที่กระต่ายนอนหงาย แหวกขนระหว่างขามันออก ในตอนที่เรากำลังใช้มือแหวกขนของมัน เราหรือผู้ช่วยต้องคอยจับกระต่ายอย่างเบามือเพื่อให้มันอยู่นิ่งไว้  ถ้ากระต่ายเริ่มดิ้นแรงมาก พยายามพูดคุยและลูบมันเพื่อปลอบโยน ถึงแม้เราอยากจะรู้เพศของมันมากแค่ไหน แต่เราก็ไม่อยากให้กระต่ายสัตว์เลี้ยงแสนรักได้รับบาดเจ็บหรอก กระต่ายตัวผู้จะมีอัณฑะซึ่งเห็นได้ชัดเจนอยู่ภายนอกร่างกาย  อัณฑะจะอยู่ที่ขาหนีบของกระต่าย มีลักษณะยาวรี ไม่เหมือนอัณฑะของสุนัขที่กลมเหมือนลูกบอล ลองหารอยนูนสองรอยที่มีรูปร่างคล้ายตอร์ปิโดดู โดยด้านหนึ่งของรอยนูนเหล่านั้นจะอยู่ใต้ผิวหนัง โดยปกติรอยนูนสองรอยนี้จะมีขนปกคลุมเล็กน้อยและมีสีม่วง  ถุงอัณฑะอาจมีขนปกคลุมอยู่ จึงอาจต้องทำให้บริเวณนั้นเปียกน้ำเพื่อจะได้เห็นอัณฑะของกระต่ายได้ชัดเจนขึ้น โดยปกติเราจะสามารถมองเห็นอัณฑะของกระต่ายที่มีอายุตั้งแต่ 10 สัปดาห์ขึ้นไป แต่ก่อนหน้านั้นอัณฑะของมันจะเล็กมาก จึงเห็นได้ยาก แต่ไม่ว่ากระต่ายตัวนั้นจะอายุเท่าไหร่การหาอัณฑะของมันนั้นง่าย ฉะนั้นให้หาอัณฑะก่อนเลือกที่จะหาองคชาตของมัน เราสามารถสังเกตเห็นอัณฑะของกระต่ายตัวผู้ซึ่งโตเต็มวัยได้ชัดเจนอยู่แล้ว   ถ้าเราไม่เห็นอัณฑะของกระต่ายเลย แสดงว่ากระต่ายอาจกลัวมากจนดึงอัณฑะเข้าไปในช่องท้อง เราจึงมองไม่เห็น ฉะนั้นพูดคุยกับกระต่าย  ลูบด้านข้าง จนกระทั่งมันผ่อนคลายลง จากนั้นตรวจดูว่ามีอัณฑะไหม แต่ถ้ายังไม่เห็นอัณฑะอีก แสดงว่าวิธีนี้ไม่ได้ผล ให้ดูที่รูของอวัยวะสืบพันธุ์แทน คราวนี้เราต้องดูว่ากระต่ายมีปากช่องคลอดหรือองคชาตกันแน่ เมื่อต้องการตรวจดู เราต้องค่อยๆ แหวกขนระหว่างขาหลังจนกระทั่งพบเนินเล็กๆ บริเวณนี้จะเป็นช่องและมีรูเปิดไปสู่ทวารหนักกับระบบสืบพันธุ์  ค่อยๆ กดที่ข้างใดข้างหนึ่ง แล้วเราจะเห็นได้ชัดเจนว่ากระต่ายเป็นตัวผู้หรือตัวเมีย  รูของอวัยวะสืบพันธุ์จะอยู่ไกลจากหาง ใช้นิ้วชี้และนิ้วโป้งกดที่ข้างใดข้างหนึ่งของรูนั้น ถ้าเป็นกระต่ายตัวเมีย เราจะเห็นร่องผ่ายาวคล้ายตัวอักษร I ถ้าเป็นกระต่ายตัวผู้ เราจะเห็นแท่งกลมมนคล้ายรูปตัว O  รูที่อยู่ใกล้หางมากที่สุดคือรูทวารหนัก รูนี้จะหน้าตาเหมือนกันทั้งตัวผู้ตัวเมีย ถ้ามองใกล้ๆ เราจะรู้ว่ามันคือรูทวาร เพราะจะเห็นกล้ามเนื้อของทวารหนักหดเกร็ง ถ้าต้องการความแน่ใจ หรือดูครั้งแรกแล้วไม่แน่ใจว่าตัวเองเห็นรูปตัว I หรือรูปตัว O กันแน่ ให้ลองตรวจดูอีกครั้ง กดที่บริเวณรูนั้นอีกครั้ง กดลงไปเบาๆ   ถ้าเป็นกระต่ายตัวผู้ องคชาตจะยื่นออกมาและมีรูปร่างคล้ายหลอด ถ้าเป็นกระต่ายตัวเมีย ช่องคลอดจะโผล่ออกมาโดยมีรูปร่างคล้ายกลีบดอกไม้ อาจมีบางคนบอกว่าเราสามารถแยกเพศกระต่ายด้วยการดูลักษณะภายนอก ถึงแม้กระต่ายตัวผู้ที่โตเต็มวัยอาจมีกะโหลกหนักกว่าตัวเมีย แต่นี้ก็ไม่ใช่วิธีแยกเพศกระต่ายที่น่าเชื่อถือ การดูลักษณะภายนอกของกระต่ายอย่างเช่น ขนาดและรูปร่าง ไม่ชัดเจนเพียงพอที่จะมานำใช้ดูเพศของกระต่ายได้  การดูที่อวัยวะสืบพันธุ์เป็นวิธีการแยกเพศกระต่ายที่แม่นยำที่สุดแล้ว จะดูเพศกระต่ายเองที่บ้านก็ได้ แต่ถ้าหากเราต้องการรู้เพศของกระต่ายเพื่อนำข้อมูลนี้มาใช้ในการผสมพันธุ์กระต่ายหรือใช้ในจุดประสงค์อื่น พากระต่ายไปให้สัตวแพทย์ดูเพศให้จะดีกว่า สัตวแพทย์สามารถบอกได้อย่างแน่นอนว่ากระต่ายของเรานั้นเป็นตัวผู้หรือตัวเมีย ถ้าที่บ้านเลี้ยงกระต่ายหลายตัว พาไปพบสัตวแพทย์ทั้งหมดในคราวเดียวเลยก็ได้
ดูอายุของกระต่าย. ศึกษารูปร่างลักษณะของกระต่ายตัวเต็มวัยก่อน. ขอให้ผู้อื่นมาช่วยจับกระต่ายให้. จับกระต่ายนอนหงายเอง. หาอวัยวะเพศให้พบ. หาอัณฑะของกระต่าย. ดูที่รูของอวัยวะสืบพันธุ์. ตรวจดูอีกครั้งให้แน่ใจ. อย่าแยกเพศโดยการดูลักษณะภายนอกแต่เพียงอย่างเดียว. พากระต่ายไปให้สัตวแพทย์ดูเพศให้.
https://www.wikihow.com/Determine-the-Sex-of-a-Rabbit https://www.wikihow.com/Determine-the-Sex-of-a-Rabbit
Getting Ready to Examine Your Rabbits Identifying the Sex